Usoma wa Suku u Lomboloka Nye?
O pondola oku popia hati . . .
ocina cimue ci kasi vutima wove?
upopi umue wocindekaise?
uviali umue wokilu?
CECI EMBIMBILIYA LI POPIA
“Suku yokilu o katula usoma, kuenje ka u nyolẽha.”
“Omõla ulume wa tu ĩhĩwa, kuenje uviali u kala kovitãi viaye.”
CECI CI LOMBOLOKA KOKUOVE
Uviali wesunga u pondola oku ku kuatisa.
—Isaya 48:17, 18.
Voluali luokaliye u laika oku iya omuenyo u ka lipua kuenda tu ka kuata esanju.
—Esituluilo 21:3, 4.
TU TAVA HẼ KOVINA EMBIMBILIYA LI POPIA?
Tu tava, omo liasunga avali:
Yesu wa lekisa okuti Usoma wa Suku u ka tẽlisiwa. Eye, wa longisa kolondonge viaye oku likutilila oco Usoma wa Suku wiye okuti, ocipango caye ci tẽlisiwa palo posi. (Mateo 6:9, 10) Yesu wa lekisa ndomo ohutililo yaco yi ka tambuluiwa.
Yesu eci a kala palo posi, wa tekula omanu va kala onjala, wa sakula omanu va kala oku vela kuenda wa pindula ava va fa! (Mateo 15:29-38; Yoano 11:38-44) Omo okuti Yesu eye Osoma Yusoma wa Suku, o ka lingila ovina viwa komanu vana va kuatisa Kusoma waco.
—Esituluilo 11:15.
Ovina via siata oku pita voluali vi lekisa okuti Usoma wa Suku u kasi ocipepi. Yesu wa longisa okuti osimbu Usoma wa Suku ka wa nenele ombembua palo posi, voluali tu kasi mu kala uyaki, onjala, kuenda ovilemawe.
—Mateo 24:3, 7.
Koloneke vilo tua siata oku mola ovitangi viaco. Omo liaco, tu pondola oku kolela okuti, Usoma wa Suku u ka malako ovitangi viaco viosi.
OVINA VIOKU SOKOLOLA
Omuenyo u ka kala ndati vemẽhi Liusoma wa Suku?
Embimbiliya li tambulula epulilo eli kelivulu LIOSAMO37:29,kuenda kelivululiaISAYA 65:21-23.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn ssw_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn ayr_Latn umb_Latn umb_Latn umb_Latn umb_Latn